Diari Oficial de la Generalitat Valenciana


Sumari del DOGV 1187, del 21-11-1989 (1989/815746)

ORDRE de 7 de novembre de 1989, de la Conselleria de Treball i Seguretat Social, per la qual es convoca el sistema d'ajudes en matèria de Serveis Socials.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/07/(1)/dof/vci/html**

### Dades del document

Número de DOGV
:   1187

Data del DOGV
:   21-11-1989

Secció del DOGV
:   DISPOSICIONS GENERALS

Número del document
:   1989/815746


Data del document
:   07-11-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 7 de novembre de 1989, de la Conselleria de Treball i Seguretat Social, per la qual es convoca el sistema d'ajudes en matèria de Serveis Socials.  
La competència exclusiva en matèria d?Assistència i Serveis Socials que l?Estatut d?autonomia atribueix a la Generalitat Valenciana a l'article 31-24, l?exerceix no sols en forma directa a través de centres, prestacions i serveis propis, sinó també fomentant l'acció d'altres Entitats públiques o privades sense intenció de lucre.  
La Llei de Serveis Socials (Llei de Generalitat Valenciana núm. 5/89 de 6 de juliol de 1989, Diari Oficial de la Generalitat Valenciana de 12 de juliol de 1989) ha establert les bases d'un model estable de col·laboració amb la iniciativa social i obliga a «regular les prestacions econòmiques en matèria de Serveis Socials, i també les ajudes a aquells ciutadans amb dificultats específiques d'integració o participació a la Comunitat a fi de facilitar l'accés als recursos normalitzats» (article 11).  
Atesa la prioritat de la política de la Generalitat per contribuir al benestar social d?aquells sectors de població amb greus mancances de dotacions socials, i per tal de corregir els desequilibris en la distribució dels recursos, el Consell, mitjançant el Decret 72/87 de 25 de maig ( DOGV de 10 de juny de 1987) establí el Pla d'Ordenació dels Serveis Socials com a instrument de planificació, de coneixement i coordinació dels recursos existents, d'acreditació pel que fa a la qualitat i supervisió de l'atenció prestada. Les Institucions i Centres de Serveis Socials, que han decidit integrar-se en la xarxa pública de Serveis Socials, han de sol·licitar la inscripció al Registre i Acreditació com a condició indispensable per poder concertar amb l'Administració Valenciana o rebre subvencions a càrrec dels seus pressuposts. Així mateix l'acreditació suposa un substancial avantatge per a les Institucions a l?hora d'accedir a les ajudes o als concerts, ja que l'Acreditació substituirà tota la documentació que fins ara es reproduïa anualment.  
Aquesta Ordre intenta igualment formular mesures per tal de pal·liar l?urgent necessitat econòmica que afecta persones i famílies exposades a situacions d'extrema precarietat. Mentre no s'establesquen legalment les garanties constitucionals de pensió mínima, la Generalitat Valenciana declara objecte de la seua atenció preferent recolzar aquelles persones sotmeses a greus dificultats a fi de facilitar llur accés als recursos mínims necessaris.  
Per tal d'atendre aquests objectius, s'han unificat en una sola convocatòria tots els pressuposts transferits, tant els propis de la Generalitat com els corresponents a la Seguretat Social.  
En atenció d'aquests motius, i fent ús de les facultats que em confereix l'article 35-e) de la Llei 5/1983, de 30 de desembre (DOGV de 30 de desembre de 1983), Llei de Govern Valencià i l'article 7-4 del Decret 36/88 de 21 de març (DOGV de 13 d'abril de 1988),  
ORDENE:  
TITOL I   
De les Ajudes i subvencions  
CAPITOL I   
Serveis Socials Generals  
Article primer. Ambit.  
Es convoquen ajudes per tal de contribuir a la implantació i desenvolupament dels Serveis Socials Generals de caràcter global i polivalent, organitzats sota la responsabilitat pública que atenen la problemàtica social de qualsevol ciutadà, el desplegament comunitari i qualitat de vida de la població i la prevenció primària de situacions de segregació o marginació.  
Article segon. objecte de l'ajuda.  
Les ajudes destinades als Serveis Socials Generals, podran ser de tres tipus:  
a) Ajudes per al pagament de salaris i Seguretat Social dels professionals dels Equips de Base integrats per un o més professionals de l?acció social.  
b) Ajudes per al manteniment i equipament de centres socials com a recurs bàsic dels Serveis Socials Generals.  
e) Ajudes per als programes d?Atenció Bàsica :  
1. Programes d'informació, Assessorament i Orientació sobre els drets i recursos socials existents per a resoldre les necessitats.  
2. Programa d?emergència social l?objecte del qual és l'atenció a les necessitats bàsiques de les persones que no les poden satisfer per elles.  
3. Programes de convivència, l?objectiu dels quals és afavorir la integració comunitària i propiciar:  
3.a Programa d'ajuda polivalent a domicili, encaminat a atendre les persones al seu propi medi, tot fomentant llur autonomia personal i evitant el desarrelament del seu entorn.  
3.b Programa d'acolliment familiar, l?objectiu del qual és promoure l'acollida temporal en família d'aquelles persones sotmeses a unes condicions específiques al seu primer entorn familiar que influeixen negativament en llur desenvolupament i benestar.  
4. Programa de cooperació social, l?objectiu del qual és potenciar la vida de la comunitat, propiciar la participació en tasques comunes i fomentar la iniciativa social i el voluntariat.  
5. Programa d'intervenció social en grups d'alt risc per a la prevenció i inserció al medi social.  
Aquests programes d?Atenció Bàsica estaran definits per la Direcció General de Serveis Socials, a fi de garantir en cada Municipi aquells mínims que la Legislació Autonòmica declara necessaris.  
Article tercer. Sol·licitants.  
Podran sol·licitar les ajudes per a Serveis Socials Generals les Corporacions Locals, les Agrupacions d?Ajuntaments i Mancomunitats.  
Article 4. Procediment.  
L?ajuda s'articularà a través de convenis que podran ser bilaterals entre la Conselleria de Treball i Seguretat Social i el corresponent Ajuntament o Ajuntaments (Mancomunitats o Agrupacions) o comptar, si s'escau, amb la incorporació de la corresponent Diputació Provincial, afectada pel pla d?actuacions amb les Diputacions Provincials, per tal de col·laborar en les tasques de coordinació i planificació que preveu la Generalitat Valenciana en matèria d?Assistència Social i determinades en l?esmentat pla d'actuacions.  
Article cinqué. Obligacions del sol·licitant.  
- Coordinar-se amb la Direcció General de Serveis Socials en la planificació que aquesta elabore, i presentar el programa i la justificació de l'ajuda que es concedesca.  
- Col·laborar en el seguiment i avaluació que realitzarà la Comissió Tècnica, tal i com s?estableix al Pla d?Actuació conjunt.  
- No minorar ni anul·lar la consignació que s'haja previst inicialment en pressupost per a aquesta finalitat.  
Article sisé. Import.  
L?aportació de les Entitats signants del conveni s'acollirà als termes expressats al Pla d?Actuació amb Diputacions Provincials, quan hi pertoque, i si mancava, al mateix conveni.  
Article seté. Documentació.  
a) Instància, degudament omplida, signada per l'Alcalde- President de l'Ajuntament o Mancomunitat, sol·licitant el conveni. Si concórren diversos Adjuntaments en una mateixa sol·licitud la instància serà signada per qui haja estat facultat a tal efecte pels Plens dels Ajuntaments respectius.  
b) Relació dels Serveis Socials amb els que compta l'Ajuntament i programes que pretenguen desenvolupar, detallant la consignació pressupostària per a cadascun d'ells.  
El Servei Territorial de Serveis Socials corresponent remetrà als sol·licitants una proposta de conveni que haurà de ser aprovada pel Ple de l'Ajuntament, facultant-ne l'Alcalde per a la signatura. La certificació de l'Acord serà remesa al Servei Territorial de Serveis Socials.  
Article vuité. Seguiment dels Convenis.  
El seguiment d'aquests convenis es farà en els termes que estableix el Pla d?Actuació amb les Diputacions, si s'escau, o a través de les Comissions de Seguiment que s'establesquen als convenis bilaterals.  
Article nové  
Les ajudes per a la construcció, adquisició i reforma s'atindran al que estableix i regula el Capítol II de Serveis Socials Especialitzats, tant pel que fa al procediment com a la forma de l'ajuda.  
CAPÍTOL II   
Serveis Socials Especialitzats  
Article deu. Ambit.  
Es convoquen ajudes per a Serveis Socials Especialitzats dirigits a atendre necessitats socials específiques.  
1. Discapacitats.  
2. Tercera Edat.  
3. Família, Infància i Joventut.  
4. Dones en situació de risc social.  
5. Drogodependents.  
6. Minories ètniques i altres grups marginats.  
I en els conceptes següents:  
A. Manteniment.  
B. Activitats.  
C. Equipament.  
D. Conservació, reparació i reforma.  
E. Ajudes per a construcció.  
F. Ajudes per a adquirir solars i immobles.  
No podran ser subvencionats aquells projectes que s'ajusten a programes propis d'altres Organismes, sense perjudici de la necessària col·laboració cas de matèries concurrents.  
Article onze. Sol·licitants.  
Podran sol·licitar aquestes ajudes les Entitats a qui corresponga la titularitat del centre, del servei o desenvolupament de l'activitat per al qual demane la subvenció i disposen:  
- De l'Acreditació Provisional o Definitiva que estableix el Decret 72/1987 de 25 de maig i Decret 126/1989 de 28 de juliol, del Consell de la Generalitat Valenciana per sol·licitar els conceptes A,B,C i D.  
- De la corresponent autorització que estableix el Decret anteriorment esmentat, cas de sol·licitar els conceptes E, F i en aquelles reformes que comporten canvi d'ús.  
Article dotze. Prioritats.  
Tindran prioritat per a aquestes ajudes:  
- Els Serveis que s'establesquen a la Planificació General de Serveis Socials, atenent a criteris de territorialització, demografia, depressió social i dotació de serveis.  
- Els Ens Públics, Associacions i les Federacions en aquest ordre, si hi ha duplicat entre dos o més sol·licitants i siguen equivalents els programes i la qualitat del servei.  
- Els programes globals de Serveis Socials que consideren accions integrades d'atenció a diversos sectors que són objecte d'aquesta convocatòria.  
Article tretze. Obligacions de l'Entitat sol·licitant.  
Tots els sol·licitants d'ajudes per a Serveis Socials Especialitzats adquireixen per la concessió d'aquestes, a més de les obligacions inherents a l'acreditació, les següents:  
1. Atendre els requeriments dels Serveis Territorials de Serveis Socials en satisfacció de la demanda de serveis, respectant tothora les característiques de l?Entitat i l'adequada qualitat d'aquests.  
2.- No minorar, ni anul·lar la consignació que s'hi haja previst inicialment en el pressupost per a aquesta finalitat.  
3. En cas de concessió d'equipament, conservació, reparació i reforma, no variar-ne la finalitat en un període mínim de 10 anys.  
4. En el cas de concessió per a construcció, adquisició i reforma amb canvi d'ús:  
- No variar la finalitat en un període mínim de 20 anys.  
- Assumir l'aportació econòmica per la diferència entre l'import de la concessió i el cost total de l'obra per a la qual es sol·licita la subvenció, a fi de garantir l'execució de l'obra sol·licitada i les variacions pressupostàries, si se n'originen, en la seua execució. L?esmentada aportació haurà d'acreditar-se en el termini de 30 dies següents a la notificació de la resolució, mitjançant Certificat de l'acord adoptat per l'Organ Competent de l'Ens o Ens confinançadors comprometent l'aportació per a l'exercici vigent i en el cas de despesa plurianual a més, l'aprovació per l'Ens de la despesa plurianual i en qualificació com a despesa obligatòria.  
5. Les obres hauran de començar en el termini màxim de sis mesos comptats a partir de la notificació de la concessió d'ajuda i, dins aquest termini, s'haurà de remetre a la Direcció General de Serveis Socials, original i còpia autentificada del contracte d'execució d'obres. En cas de ser necessari un ajornament, es presentarà sol·licitud motivada, que serà resolta per l?Organ competent, que concedirà o denegarà aquest ajornament.  
6. Facilitar a la Direcció General de Serveis Socials, tota la informació sobre l?Entitat que li siga demanada.  
7. Comunicar a la Direcció General de Serveis Socials la sol·licitud i concessió de tota ajuda per part d'altres Organismes Públics. Posat el cas que aquestes ajudes foren diferents de les inicials previstes en la sol·licitud l?Entitat sol·licitant sotmetrà l?expedient per a estudi de la Direcció General de Serveis Socials, i podrà modificar, si pertoca, la quantitat inicial concedida.  
Article catorze. Exclusions.  
Queden expressament exclosos d?aquestes ajudes els conceptes següents:  
- Les quotes a Associacions o Federacions.  
Els serveis específicament acadèmics dels centres o d'anàlogues característiques de competència directa d'altres departaments.  
- Equipament subvencionat en exercicis anteriors.  
- Equipaments adquirits amb anterioritat a l'1 de gener de l?exercici en vigor.  
- Equipament per a obres en curs d'execució, la finalització de les quals no estiga prevista per a aquest exercici. Si la previsió de finalització fóra per a l?exercici en vigor, podrà presentar-se la sol·licitud però per a la seua concessió serà imprescindible presentar el certificat d'acabat d'obres, abans del 30 de setembre.  
- Obres acabades amb anterioritat a l'1 de gener de l?exercici en vigor.  
- Conceptes auxiliats per altres entitats en més del 70%.  
- En general, tots aquells conceptes que per llur naturalesa puguen ser objecte d'atenció d'altres Organismes Públics, o derivats d'altres exercicis econòmics.  
- Als Centres i Serveis subvencionats al 100%, qualsevol ingrés addicional suposarà una disminució de la subvenció.  
Article quinze. Documentació.  
Cada Entitat haurà de sol·licitar les subvencions pels conceptes que crega avinent en única instància, a partir de la qual es formularà un expedient bàsic del qual es derivaran peces separades per conceptes subvencionables, i es podrà també resoldre aquestes independentment.  
Es retirarà la instància segons model oficial dels Serveis Territorials de Serveis Socials, que serà subscrita per qui tinga la representació legal de l?Entitat.  
Les entitats sol·licitants hauran d'aportar la documentació específica següent:  
A) Per a manteniment :  
1. Pressupost d'ingressos i despeses de la gestió ordinària de l?exercici per al qual es sol·licita la subvenció, formalitzada segons model oficial.  
2. En el cas de residències i centres assistencials, relació nominal de beneficiaris en model oficial, així mateix, es ressenyarà les pensions, ajudes i aportacions dels beneficiaris.  
3. Relació de la plantilla del personal del centre en model oficial.  
4. Programa d'actuació del Centre en model oficial.  
5. Qualsevol altra documentació que segons el parer del Servei Territorial de Serveis Socials hi siga necessària.  
La documentació d'aquest apartat A), podrà obviar-se en cas d'haver-se entregat, tal i com estableix l?Ordre d?Acreditació de Serveis Socials Especialitzats.  
B) Per a activitats:  
El pressupost del programa o activitats a realitzar, detallat per partides i la seua corresponent fonamentació.  
C) Per a equipament:  
1. Fonamentació de la necessitat de l'ajuda i recursos de què disposa l?Entitat per a aquesta finalitat.  
2. Pressupost detallat de les coses subministradores de l?equipament que es pretén adquirir.  
D) Per a conservació, reparació i reforma:  
1. Certificació del Secretari de la Corporació Local o de la Junta Directiva de l?Entitat privada, fent-hi constar que les obres que es pretenen realitzar no estan executades amb anterioritat a la petició de la subvenció.  
2. Certificat del Secretari de la Corporació Local d'adequació a la normativa urbanística aplicable, amb especial referència a la que contemple l?eliminació de les barreres arquitectòniques i establesca condicions d'accessibilitat.  
3. Projecte bàsic amb pressupost, expressant els preus unitaris descompostos, estat detallat de mesuraments i aplicació de preus, signat pel tècnic corresponent, fent-hi constar el número de DNI o CIF i domicili.  
4. Fonamentació de la necessitat de l'ajuda, recursos dels que disposa l?Entitat per a aquest fi, i pla de finançament.  
E) Per a construcció i reforma amb canvi d'ús:  
A l'Autorització que estableix el Pla d'Ordenació de Serveis Socials, Decret 72/1.987, de 25 de maig del Consell de la Generalitat Valenciana, s'afegirà certificació del Secretari de la Corporació dient que les obres que es pretenen realitzar no han estat executades amb anterioritat a l?exercici per al qual es sol·licita l'ajuda. En cas d'Institucions sense intenció de lucre aquest certificat s'emetrà per qui ocupe la representació legal o hi tinga poder suficient.  
F) Per a adquisició de solars i immobles:  
A l'autorització que estableix el Pla d'Ordenació de Serveis Socials, Decret 72/87, de 25 de maig del Consell de la Generalitat Valenciana s'afegirà:  
1. Certificat del Registre de la Propietat on s'acredite la propietat del venedor de l'immoble objecte de l'adquisició i que està lliure de càrregues i gravàmens.  
2. Document d'opció de compra on figurarà:  
- Data de caducitat.  
- Preu de compra.  
- Forma de pagament.  
3. Informe tècnic de l'estat de l'immoble.  
G) En tot cas, quan es tracte de transferències de capital, haurà d'ajustar-se als requisits complementaris que dispose la respectiva Llei de Pressupostos.  
CAPITOL III   
Prestacions Econòmiques Individualitzades  
Article setze. Ambit.  
Es convoquen ajudes econòmiques dirigides a persones individuals o nuclis familiars a fi de posar remei a una situació greument deteriorada, d'urgent necessitat o amb greus problemes específics que n'afecten l'autonomia personal, social i econòmica, per tal d?aconseguir el normal desenvolupament humà i social.  
Correspondrà a les Corporacions Locals, la gestió d?aquestes ajudes a través del Conveni de Serveis Socials Generals i en els termes que aquest considere. Els Serveis Territorials de Serveis Socials només tramitaran les sol·licituds quan es produesca una situació excepcional i/o calga informe tècnic especialitzat, amb la justificació prèvia d'aquesta i en les prestacions complementàries de la Seguretat social.  
Article disset. Objecte.  
Les ajudes podran atorgar-se a subjectes concrets, amb caràcter periòdic o per una sola vegada en l'exercici econòmic per a serveis esporàdics i adquisicions puntuals.  
La concessió de l'ajuda podrà quedar condicionada, quan així es faça constar en la prescripció tècnica, a la realització d'activitats formatives o d'utilitat social.  
Article divuit. Sol·licitants.  
Podran sol·licitar aquestes ajudes les persones que trobant-se en situació de greu necessitat, reunesquen els requisits següents:  
1. Que la renda per càpita de la família a la qual pertany no siga superior a 320.000 ptes. anuals per a l?exercici 1990, aplicant-hi factors correctors segons el nombre de membres de la família i el concepte a subvencionar.  
2. Que no hagen obtingut ajudes pel mateix concepte i quantia d'altres Organismes, en l?exercici per al qual es sol·licita l'ajuda.  
3. Que no siguen competència institucional d'altres Organismes públics.  
4. Que es dispose de la prescripció tècnica on es determine la necessitat de l'acció objecte de l'ajuda, sia pels Serveis Tècnics Municipals o els propis dels Serveis Territorials de Serveis Socials.  
Article dinou. Documentació específica per a ajudes individuals.  
Instància segons model oficial, subscrita pel beneficiari o el seu representat legal, degudament omplida.  
Als Barris d'Acció Preferent, podran incorporar-se vàries sol·licituds, quan es tracte de situacions similars, i usar un informe social globalitzat per a tots ells.  
En ambdós supòsits, el Cap del Servei Territorial de Serveis Socials, en cas de concert, podrà requerir la documentació que justifique les dades exposades a la instància.  
TITOL II   
Del procediment  
CAPITOL II   
Lloc i termini de presentació  
Article vint. Lloc de presentació.  
1. Les sol·licituds d'ajuda per a Serveis Socials Generals i Especialitzats es presentaran juntament amb la documentació demanada, al Servei Territorial de Serveis Socials de la província on radique el Centre o servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.  
2. Les sol·licituds de les ajudes individualitzades, es presentaran, juntament amb la documentació requerida, a l'Ajuntament del municipi on resideixen, sense perjudici d?allò que disposa l'article 66 de la Llei de Procediment Administratiu.  
Article vint-i-un. Terminis de presentació.  
1. Per a Serveis socials Generals i Serveis Socials Especialitzats: 35 dies hàbils següents a la data de publicació d'aquesta Ordre.  
Per a les futures anualitats en les que es mantinga la vigència d'aquesta Ordre, la Direcció General de Serveis Socials assenyalarà els terminis dins els quals haurà de presentar-se les distintes sol·licituds d'ajuda.  
2. Per a prestacions econòmiques individualitzades: des de 1'l de gener fins el 31 d'octubre. Tanmateix, es podrà admetre i tramitar-se fora del termini establert anteriorment sol·licituds d'ajudes que no admeten demores, sempre que s'acredite documentalment l'aparició de la necessitat fora del termini normal de presentació de sol·licituds.  
En les ajudes individualitzades de caràcter periòdic la sol·licitud de pròrroga, per a l'exercici següent, podrà anticipar-se, presentant-se dins els últims mesos anteriors a la finalització de l'exercici corrent. Amb tot la seua regulació i resolució quedarà sotmesa a les prescripcions de la convocatòria d'ajudes per als exercicis posteriors; segons estableix la Disposició Transitòria segona.  
CAPITOL II   
Tramitació, resolució i recursos  
Article vint-i-dos  
La Direcció General de Serveis Socials fixarà els criteris i mòduls economies, i també els límits màxims d'acord amb les disponibilitats pressupostàries, per tal de valorar i concedir les subvencions, i atendrà llur planificació, racionalització dels serveis i les limitacions pressupostàries.  
Article vint-i-tres  
Serà competència del Conseller de Treball i Seguretat Social la resolució dels expedients que suposen transferències de capital, a proposta de la Direcció General de Serveis Socials.  
Serà competència de la Direcció General la resolució de les peticions formulades per a ajudes de Serveis Socials Especialitzats, no incloses a l'apartat anterior, sense perjudici del que disposa la Llei de Pressupostos de la Generalitat Valenciana. El Servei Territorial de Serveis Socials elevarà l?expedient juntament amb un informe proposta sobre la procedència de conéixer, reduir o denegar l'ajuda sol·licitada.  
Per a la formulació dels convenis de Serveis Socials Generals i si s'escau dels Especialitzats, s?ajustarà a allò disposat en l'article 21-D en relació amb l'article 35 de la Llei 5/1.983 de 30 de desembre.  
Serà competència del Servei Territorial de Serveis Socials la resolució de les sol·licituds que es formulen per a ajudes individuals. En els casos en què aquestes ajudes estiguen convingudes amb la Corporació Local, serà competència d'aquesta.  
Excepcionalment, podran dictar-se d?ofici resolucions motivades amb la finalitat de subvencionar despeses ocasionades per internaments amb Institucions.  
Article vint-i-quatre  
L?òrgan competent per a la resolució de l'expedient, a la vista de la documentació existent en cadascun d'aquestos i de les obligacions adquirides per la concessió de l'ajuda, podrà demanar els informes d'Organismes i Entitats que crega avinent i realitzar les comprovacions que considere sobre l'exactitud de tot.  
Article vint-i-cinc  
Contra les resolucions que dicten els Caps dels Serveis Territorials de Serveis Socials, podrà interposar-se Recurs d'Alçada davant l'Il·lm. Sr. Director General de Serveis Socials en el termini de quinze dies hàbils comptats a partir de l?endemà de la notificació de la Resolució.  
Contra les resolucions que dicte el Director General de Serveis Socials, podran els interessats interposar Recurs d'Alçada davant l?Hble. Sr. Conseller de Treball i Seguretat Social en el mateix termini i condicions assenyalats en el paràgraf anterior.  
Contra les Resolucions que dicten el conseller de Treball i Seguretat Social, hom podrà interposar recurs contencioso- administratiu, previ el de reposició, en la forma prevista per la legislació vigent.  
TITOL III   
Del pagament i justificació de les subvencions  
Article vint-i-sis. Ajudes per a manteniment i activitats.  
El pagament de la subvenció es farà en tres terminis:  
- El primer pagament, per un import de fins el 60% de la subvenció, s'ingressarà una vegada dictada resolució i en el transcurs del trimestre següent, en el compte indicat pel titular del centre o servei.  
- El segon pagament, per un import de fins el 35% de la subvenció, s'ingressarà en el mateix compte prèvia certificació del Servei Territorial de Serveis Socials on s'haurà justificat l?import del primer pagament i que el funcionament del centre o servei respon a les obligacions concretes per la concessió de la subvenció.  
- El tercer pagament, pel 5% restant, després de justificat l?import total de la subvenció en els termes i condicions prevists al paràgraf anterior.  
En les Corporacions Locals, s?acomodarà al que dispose la Llei de Pressupostos.  
A proposta del Servei Territorial de Serveis Socials, el pagament d'aquestes ajudes que no ultrapassen les 500.000 PTA es podrà tramitar a l?hora de la concessió. La justificació d'aquestes es farà en el termini de sis mesos des de la remissió dels fons mitjançant la certificació expedida pel Cap d?Area dels Serveis Socials Territorials als que està adscrita cada institució, a la vista de l?informe tècnic on es farà constar que s'ha complert la finalitat que ha motivat la concessió de l'ajuda.  
El Servei Territorial de Serveis Socials podrà exigir tots els documents comptables, factures, manaments de pagament, balanços, etc. que crega avinents per tal de justificar la quantia de la despesa realitzada en la prestació dels serveis subvencionats.  
En el cas de concerts de base a preu/plaça es justificarà mitjançant la corresponent nòmina d'atesos i informe del Servei Territorial de Serveis Socials sobre l'acompliment de les obligacions contretes.  
Igualment podrà proposar a la Direcció General de Serveis Socials, a la vista de la documentació demanada, la suspensió, minoració o devolució, si s'escau, de la subvenció concedida, dictant l?Organ competent la Resolució que pertoque.  
Article vint-i-set. Ajudes per a equipament, conservació, reparació i reforma.  
La justificació i pagament de les ajudes per a equipament, conservació, reparació i reforma sense canvi d'ús, es farà de la manera següent:  
Els pagaments es realitzaran en tot cas, prèvia presentació de factures o certificacions d?obra, o certificació de la Corporació Local, assumint que s'ha contret l?obligació de la despesa corresponent, que incloguen el total o parts parcials de l?execució d'aquestes, serà l?import a pagar el que corresponga segons la quantia de la facturació o certificació d?obra que justifique haver-les fet total o parcialment, fins el total de la quantitat concedida, llevat dels casos en què s'hagen exigit, al més, condicions especials en les Resolucions de concessió, en tal supòsit hom s'ajustarà a allò que en resulte.  
Article 28. Ajuda per a Construcció i adquisició.  
En el cas de construcció o reforma sense canvi d'ús, els pagaments parcials o el total de la subvenció concedida, es realitzaran contra certificació d?obra expedida del Tècnic competent i d'acord amb les condicions de finançament establertes en la concessió d?aquesta i d'acord amb el Projecte presentat, aquestes certificacions es faran segons el model oficial d'aqueixa Conselleria, i seran aprovades per l?òrgan competent per a la contractació de les obres subvencionades.  
En el cas d'adquisició de solars i immobles, la justificació serà l'Escriptura de compravenda.  
Article vint-i-nou. Pagament d'ajudes individuals.  
En les ajudes concedides per una sola vegada, el pagament es podrà fer immediatament a la Resolució estimatòria de la sol·licitud formulada.  
En les de caràcter periòdic i temporal el pagament es podrà anticipar per trimestres naturals, abonant-se en el primer pagament l?import corresponent a tants períodes trimestrals com hagen tingut inici des del començament de la prestació, a la qual es refereix l'ajuda, fins la Resolució estimatòria.  
A efecte de la justificació de la despesa pels beneficiaris, el Servei Territorial de Serveis Socials establirà l'adequat seguiment, estant aquells obligats a entregar, a petició del Servei Territorial, els rebuts o factures que acrediten la recepció del servei en els termes per als quals l'ajuda fou aprovada. Si la documentació demanada no és entregada pels beneficiaris o bé es troba incompleta o inadequada, el Servei Territorial de Serveis Socials haurà de procedir a la suspensió o minoració de la subvenció concedida, exigint, si pertoca, la devolució. El Servei Territorial de Serveis Socials, per raó de l?índole de la necessitat, podrà obviar la justificació mitjançant l'informe motivat de l?Assistent Social.  
Es podrà acordar, en determinats casos, que el pagament d'ajudes per deutes motivats per la necessitat subvencionada, es realitze directament a les persones creditores, remetent en tal cas el justificant de pagament al deutor i deixant còpia compulsada a l?expedient.  
També excepcionalment, i a criteri del Cap del Servei Territorial de Serveis Socials, podrà fer-se el pagament professional de Serveis Socials que presente el cas, fent-ho constar a l?expedient.  
Article trenta. Comunicació del cobrament de la subvenció de les ajudes generals i especialitzades.  
Posteriorment al cobrament de cada termini de la subvenció, les Entitats hauran de remetre a la Direcció General de Serveis Socials, i en el termini d'un mes des de l?esmentada percepció, comunicació escrita d'haver-la rebut, segons les normes següents:  
- En el cas de Corporacions Locals, Carta de Pagament, expressant-ne la data, quantia i concepte, expedida pel Dipositari i intervinguda per l?Interventor de Fons, acreditativa de l?ingrés de la subvenció a les arques de la Corporació.  
- En cas d'Entitats sense finalitat de lucre, notificació del Director del centre o servei, comunicant la percepció de la subvenció indicant data, quantia i concepte.  
Article trenta-u  
L?incompliment total o parcial de qualsevol de les obligacions que condicionaren la concessió de la subvenció, o la falta total o parcial justificació de les quantitats concedides constituiran causes determinants de la revocació de l'ajuda o de la seva reducció, i, en tot cas, del reintegrament del seu import, previ requeriment de la Direcció General de Serveis Socials. Cas de no ser atés, pertocarà d'iniciar l?expedient administratiu amb resolució motivada de l?òrgan que va concedir la subvenció acordant la revocació de la mateixa resolució, la qual una vegada siga ferma, serà executiva a través de la via administrativa corresponent; sense perjudici de poder utilitzar els mitjans previstos a l'article 116 de la vigent Llei de Procediment Administratiu.  
DISPOSICIO TRANSITORIA  
En les sol·licituds presentades, corresponents a l?exercici anterior i que no hagen estat resoltes, no caldrà que aporten novament els documents, si no ha variat les circumstàncies que motivaren la primera petició.  
DISPOSICIONS ADDICIONALS  
Primera  
Anualment la Direcció General de Serveis Socials establirà els mòduls econòmics per als diferents conceptes d?ajudes Individuals i la renda per càpita anual per accedir-hi a la concessió. Igualment determinarà els terminis hàbils de presentació de sol·licituds a què fa referència l'article 21.1 d'aquesta Ordre.  
Segona  
Les entitats públiques i privades podran sol·licitar la formalització d'un conveni per obtenir les ajudes que en matèria de Serveis Socials Especialitzats preveu aquesta Ordre, en la forma i condicions que determine la Conselleria de Treball i Seguretat Social. En aquest cas, es sotmetran als termes específics d'aquest.  
Tercera  
Aquesta Ordre s'ajustarà al que estableix cada Llei de pressupostos dels exercicis en els quals aquesta romanga en vigor.  
Quarta  
Les ajudes a les Corporacions Locals amb més de 20.000 habitants, tenen caràcter subsidiari, ateses les competències que la Llei de Règim Local s'atribueix en matèria de Serveis Socials.  
DISPOSICIO DEROGATORIA  
Queden derogades les disposicions d'inferior o igual rang que s'oposen a aquesta Ordre.  
DISPOSICIONS FINALS  
Primera  
Als impresos del Centre i sempre que s'hi faça publicitat, a través de qualsevol mitjà de comunicació, dels centres i serveis, activitats i programes subvencionats total o parcialment per les ajudes a què fa referència aquesta Ordre, serà obligatori fer constar explícitament que es tracta d'un centre, servei, activitat o programa «subvencionat per la Generalitat Valenciana».  
Als locals dels centres o serveis subvencionats s'haurà d'exposar en lloc visible la placa identificativa i homologada, on s'indique la condició de subvencionat per la Generalitat Valenciana quan l'ajuda siga superior al 50% del cost del servei.  
Segona  
Aquesta Ordre vigirà l?endemà de la publicació al Diari Oficial de la Generalitat Valenciana. Tanmateix, no es dictarà cap resolució sobre les sol·licituds d'ajuda a l?empara d'aquesta, fins l'1 de gener dels respectius anys en els que es mantinga en vigor.  
València, 7 de Novembre 1989.  
El Conseller de Treball i Seguretat Social,   
MIQUEL DOMENECH 1 PASTOR


Còpia Permalink ELI